Sri Gupta
Dr Śri Gupta (240–280 n. d. Z.) isch e Köönig in Nordindie gsi und Gründer vo dr Gupta Dünastii. Mä nimmt aa, ass er über e Däil vom nördlige oder zentrale Bengale gherrscht het.

S eltiste Züügnis vo dr Existänz vom Sri Gupta isch vom Mönch I-tsing öbbe us em Joor 690 n. d. Z. Er schribt, ass uf dr Puna Inschrift vo dr Prabhavati Gupta, won e Dochder vom Chandragupta II. gsi isch, dr Maharaja Sri-Gupta as Gründer vo dr Gupta Dünastii gnennt wird. Noch em I-tsing het dr Śri Gupta z Mṛgaśikhāvana e Tämpel lo baue für die Buddhistische Pilger us China und em 40 Dörfer gschänkt.

Dr Historiker A. K. Narain (1983) het festgstellt, ass dr Wüsseschaft nüt bekannt isch über d Religioon vom Sri Gupta. Er dänkt, ass dr Śri Gupta möögligerwiis sälber e Buddhist gsi isch oder a Mitgliid vo dr Hinduistische Sekte vom Vaiṣṇavism wo gegen e Buddhismus tolerant gsi isch. Mä wäiss, dass die möiste vo de spöötere Gupta Monarche Vaiṣṇavite gsi si und Religione wie dr Buddhismus und dr Jainismus toleriert wenn nid understützt häi.

Fuessnoote

Bibliografii
 

Inder
König
Indischi Herrscher
Maa